##### Psoriasisliiton tuetut lomat 2017

Tuetut lomat tarjoavat edullisen mahdollisuuden irrottautua arjesta, virkistyä ja saada vertaistukea. Lomilla pyritään myös herättämään kiinnostusta oman psyykkisen ja fyysisen hyvinvoinnin ylläpitämiseen. Lomaohjelmaan osallistuminen on vapaaehtoista.

Tuetut lomat toteutetaan yhteistyössä Maaseudun Terveys- ja Lomahuolto ry:n kanssa ja Raha-automaattiyhdistyksen tuella. Lomajärjestö myöntää lomalaisille lomatuen, joka kattaa pääosan loman hinnasta. Lomalainen maksaa omavastuuosuuden ja matkat. Mahdollisista retkistä ja hoidoista lomalaiset vastaavat itse. Kullakin lomaviikolla on oma kohderyhmä ja ohjelma. Ohjelmasta vastaa lomajärjestö.

**Hakeminen**Tuetun loman voi saada enintään joka toinen vuosi. Tuettua lomaa voi siis hakea joka vuosi, kunnes loman saa. Seuraavana vuonna tuettua lomaa ei myönnetä.

Lomille haetaan täyttämällä lomajärjestön lomatukihakemus. Sähköinen hakemus täytetään lomajärjestön kotisivulla. Paperisen lomatukihakemuksen voi tulostaa lomajärjestön kotisivuilta tai pyytää Psoriasisliitosta. Hakemus tulee toimittaa lomajärjestölle ennen hakuajan päättymistä. Hakuaika päättyy kolme kuukautta ennen loman alkua. Myönteisistä lomatukipäätöksistä ilmoitetaan lomatuen saajalle n. 2 kk ennen loman alkamispäivää.

Täytä hakemus huolellisesti. Lomapäätökset tehdään hakemusten perusteella. Kiinnitä erityistä huomiota perusteluosan täyttämiseen. Valinnat lomatuen saajista tekee lomajärjestö. Puutteellisesti täytettyjä hakemuksia ei käsitellä.

Tuen saamiseen vaikuttavat erityisesti taloudelliset perustelut, mutta perusteluina ilmoitetaan kaikki ne taloudelliset, terveydelliset tai sosiaaliset syyt, joilla hakija perustelee tuetun loman tarpeensa. Avio-/avoparia tai perhettä kohden riittää yksi hakemus, jos lomaa anotaan yhdessä samalle loma-ajankohdalle.

Mahdolliset ruokavaliot ja liikuntarajoitteet merkitään hakemukseen, mikäli ne halutaan huomioitavan lomakohteessa. Muista myös merkitä sille varattuun kohtaan, että haet Psoriasisliiton varaamaa lomajaksoa.

**Maaseudun Terveys- ja Lomahuolto ry**:n järjestämien lomien lomahakemukset osoitteella:   
Maaseudun Terveys- ja Lomahuolto ry  
Mannerheimintie 31 B 20  
 00250 HELSINKI

Sähköisen lomatukihakemuksen voi täyttää osoitteessa [www.mtlh.fi](http://www.mtlh.fi)

##### **Lomaviikkojen tiedot**

|  |  |  |
| --- | --- | --- |
| **Lomaviikko** | **lomapaikka** | **ajankohta** |
| Voimaa vertaisuudesta, aikuisille | Kylpylähotelli Sani Oy, Kalajoki | 19.–24.3.2017 |
| Voimaa vertaisuudesta, lapsiperheet | Liikuntakeskus Pajulahti, Nastola | 11.–16.6.2017 |
| Voimaa vertaisuudesta, lapsiperheet | Spa Hotel Runni, Iisalmi | 2.–7.7.2017 |
| Voimaa vertaisuudesta, lapsiperheet | Yyterin Kylpylähotelli Oy, Pori | 23.–28.7.2017 |
| Voimaa vertaisuudesta, aikuisille | Härmän Kylpylä, Ylihärmä | 20.–25.8.2017 |
| Voimaa vertaisuudesta, aikuisille | Lehmirannan lomakeskus, Salo | 2.–7.10.2017 |

**Hakuaika** 3 kuukautta ennen loman alkamispäivää

**Omavastuuosuudet** Loman omavastuuosuus on 20 €/ vrk aikuisilta, alle 17-vuotiailta ei peritä omavastuuta

**Loman sisältö** Lomaan sisältyy täysihoito, majoitus kahden hengen huoneessa tai perhekoon mukaisissa huoneissa/huoneistoissa, lomapaikan allasosaston ja kuntosalin käyttö, yleinen vapaa-ajan ohjelma ja ryhmän ohjelma.

**Osallistujamäärä** 20 aikuista tai 10 perhettä

Lisätietoja: järjestösuunnittelija Teuvo Leppänen, p. (09) 2511 9064, teuvo.leppanen@psori.fi